11/27/12
Ilokano Pop
Masansan a makaawatak kadagiti pada a mannurat iti komento mainaig kadagiti popular a programa iti telebision, pelikula, musika a dida kayat ti agbuya wenno suportaran dagitoy ta "binabakla" ken saan a "makapasirib."
Iti sabali a banda, dagitoy met laeng a mannurat (a pakairamanak) ti mangikaskasaba iti panagsaknap ti kina-Ilokano (read: panagbasa iti Ilokano works, panagsao iti Ilokano, ken panagtignay kas Ilokano) gapu ta nangruna kadagiti agtutubo ta kasla mapukpukawen ti kina-Ilokano dagitoy.
Naamirisko a saan wenno narigat nga agballigi dayta a panggep ta umuna, dagiti ibilang dagiti mannurat nga Ilokano a dyahi wenno jologs, isu daytoy ti ad-adda a pakaitutuonan ti imatang dagiti kaaduan nga agtutubo.
Adda met ketdi dagiti agpakpakaastig wenno ibagatayon nga agbasbasa ken agbuybuya kadagiti programa, musika nga addaan iti laokna nga arte ken kultural nga aspekto. Ngem manmano laeng dagitoy-- ket mabalin a karaman dagiti mannurat iti daytoy a grupo.
Ngarud, tapno naballigi ti pannakaisaknap ti panagbasa iti Ilokano works, panagsao iti Ilokano, ken panagtignay kas Ilokano kadagiti agtutubo, masapul a basaen ken suportaran dagiti mannurat wenno dadduma pay nga artists dagiti popular multi-media tapno mapulsuanda dagiti agtutubo nga Ilokano. Kalpasanna, mabalin a sangsangkamaysada nga agtignay wenno umaddang iti mas artistiko ken/wenno kultural a pannakaisaknap ti kina-Ilokano.
Padasek man nga alaen kas wadan wenno pangngarig ti Nakristiannuan a panagikasaba:
Tapno marikna wenno maiparikna ti Dios Ama ti panagayatna iti Sangaparsuaan, nagbalin a Tao tapno agbiag iti sidong ti Tao ket iwanwanna ida nga umasideg iti Dios Ama uray kaipapanan pay ti pannakaisagut ti Bukodna a Biag.
AST
Nobiembre 28, 2012
Iti sabali a banda, dagitoy met laeng a mannurat (a pakairamanak) ti mangikaskasaba iti panagsaknap ti kina-Ilokano (read: panagbasa iti Ilokano works, panagsao iti Ilokano, ken panagtignay kas Ilokano) gapu ta nangruna kadagiti agtutubo ta kasla mapukpukawen ti kina-Ilokano dagitoy.
Naamirisko a saan wenno narigat nga agballigi dayta a panggep ta umuna, dagiti ibilang dagiti mannurat nga Ilokano a dyahi wenno jologs, isu daytoy ti ad-adda a pakaitutuonan ti imatang dagiti kaaduan nga agtutubo.
Adda met ketdi dagiti agpakpakaastig wenno ibagatayon nga agbasbasa ken agbuybuya kadagiti programa, musika nga addaan iti laokna nga arte ken kultural nga aspekto. Ngem manmano laeng dagitoy-- ket mabalin a karaman dagiti mannurat iti daytoy a grupo.
Ngarud, tapno naballigi ti pannakaisaknap ti panagbasa iti Ilokano works, panagsao iti Ilokano, ken panagtignay kas Ilokano kadagiti agtutubo, masapul a basaen ken suportaran dagiti mannurat wenno dadduma pay nga artists dagiti popular multi-media tapno mapulsuanda dagiti agtutubo nga Ilokano. Kalpasanna, mabalin a sangsangkamaysada nga agtignay wenno umaddang iti mas artistiko ken/wenno kultural a pannakaisaknap ti kina-Ilokano.
Padasek man nga alaen kas wadan wenno pangngarig ti Nakristiannuan a panagikasaba:
Tapno marikna wenno maiparikna ti Dios Ama ti panagayatna iti Sangaparsuaan, nagbalin a Tao tapno agbiag iti sidong ti Tao ket iwanwanna ida nga umasideg iti Dios Ama uray kaipapanan pay ti pannakaisagut ti Bukodna a Biag.
AST
Nobiembre 28, 2012
11/25/12
1st Premio Asseng, Maikatlo a Lawas ti Salip iti Kurtis
Kablaaw ken ni Prof. Ferdinand N. Cortez ti Tuguegarao, Cagayan a naputongan kas Kumukurtis iti Lawas iti maikatlo a lawas ti 1st Premio Asseng, Salip iti Kurtis, babaen ti kurtisna a:
Dimteng ‘tay dalluyon
Timmal-o dakkel a gammarong
Tinarayna ‘tay abut—
Limsot.
Napili ti kurtisna manipud kadagiti sikret a bilang ti kurtis a naisalip iti alas otso iti agsapa ti Nobiembre 19 agingga iti alas singko iti malem ti Nobiembre 23, 2012.
Dagiti dadduma pay a finalist:
Naummong linnaaw
Naguyas kadagiti bantay
Naguyas kadagiti bantay
Naputtot iti penned—
Pimsuak! (Jobert M. Pacnis)
Piniritpiritko
Dinilpatak a nagngarietan
Inyusokko’t abutmo—
Simrek. (Alexander Rafanan Yago)
Wen, kasta, pagduaam
‘Dim unay petpetan, relaks la’ng
‘Ton sanaykan, paspasam—
Ala! (Derick Marcel F. Yabes)
Indriboldribolko
‘Toy nakatangtangken a bola
Sa insiutko nga insiut
Nabtak! (Rolando A. Seguro, Jr.)
Umawat ti Kumukurtis iti Lawas iti Php50.00 a load ken sertipiko ken no adda gasgasatna, adda nayonna inton gibus ti bulan ti salip (aglalaban dagiti mapili nga uppat a Kurtis iti Lawas para iti Kurtis iti Tawen) idinto a dagiti uppat a finalist, umawatda iti sag-20 a load (bassit pay laeng ta awan pay makukuarta ni Asseng).
Mangrugi ti maikapat ken maudi a lawas ti Salip iti Kurtis itoy alas otso ti Nobiembre 26 ken aggibus no alas singko iti malem ti Nobiembre 30. Dua a kurtis ti mabalin nga isalip ti tunggal kumukurtis.
Kas nadakamat iti ngato, aglalaban dagiti uppat a Kurtis iti Lawas tapno mapili ti Kurtis iti Bulan wenno Kurtis iti Tawen. Maangay ti seremonia ti pammadayaw inton Disiembre 8, 2012 idiay ALVIYA Mansion, Libertad, Abulug (makisingitkaminto laeng idiay ig-igid, apo). Umawat ti Kurtis iti Tawen iti 200 a load idinto ta awanen ti awatenda dagiti tallo pay a finalist (narigat no maruamda).
Para iti ad-adu pay nga impormasion, siripen ti pakarsoniasseng.blogspot.com, wenno i-like ti facebook.com/assengest. (asseng met laeng)
Impaskil ni Asseng idi 8:24 AM No comments: Links to this post
Maipanggep iti: kurtis, kurtistext, premio asseng
11/19/12
National Book Awards winners named
The National Book Development Board (NBDB) and the Manila Critics Circle (MCC) are pleased to announce the winners for this year’s National Book Awards. Winners were announced during the awarding ceremonies on November 17 at the National Museum. Gilda Cordero Fernando won the Lifetime Achievement Award, and Anvil Publishing garnered Publisher of the Year honors.
LIFETIME ACHIEVEMENT AWARD
Gilda Cordero Fernando
PUBLISHER OF THE YEAR
Anvil Publishing
ALFONSO T. ONGPIN PRIZE FOR BEST BOOK ON ART
The Life and Art of Lee Aguinaldo, by Ma. Victoria Herrera, Clarissa Chikiamco, Cid Reyes, and Rod Paras-Perez, Vibal Foundation and Ateneo Art Gallery
CIRILO F. BAUTISTA PRIZE FOR SHORT FICTION IN ENGLISH
Better Homes and Other Fictions: Collected Prose, by Connie J. Maraan, University of Santo Tomas Publishing House
ISAGANI R. CRUZ PRIZE FOR LITERARY CRITICISM / LITERARY HISTORY IN A FOREIGN LANGUAGE
Dead Stars: American and Philippine Literary Perspectives on the American Colonization of the Philippines, by Jennifer M. McMahon, University of the Philippines Press
ISAGANI R. CRUZ PRIZE FOR LITERARY CRITICISM / LITERARY HISTORY IN A PHILIPPINE LANGUAGE
Sawikaan 2010: Mga Salita ng Taon, edited by Roberto T. Añonuevo and Romulo P. Baquiran Jr., University of the Philippines Press
PHILIPPINE LITERARY ARTS COUNCIL PRIZE FOR POETRY IN ENGLISH
Tala Mundi: The Collected Poems of Tita Agcaoili Lacambra Ayala, by Tita Agcaoli Lacambra Ayala, edited by Ricardo M. de Ungria, University of Santo Tomas Publishing House
ANTHOLOGY, ENGLISH
The Davao We Know, edited by Lolita R. Lacuesta, Anvil Publishing
ANTHOLOGY, FILIPINO
Telon: Mga Dula, edited by Luna Sicat-Cleto, Rolando S. Dela Cruz, Tim Dacanay, Elmar Beltran Ingles, Nicolas B. Pichay, and Rene O. Villanueva, National Commission for Culture and the Arts
ANTHOLOGY, ILOCANO
Nabalitokan A Tawid: Antolohia Dagiti Napili A Sarita Dagiti Ilokano, eidted by Juan AL. Asuncion, Joel B. Manuel, and Ariel S. Tabag, GUMIL Filipinas
DESIGN
Philippine Ancestral Gold, by designed by Ige Ramos, Ayala Foundation
GRAPHIC LITERATURE
Trese 4: Last Seen After Midnight, by Budjette Tan and Kajo Baldisimo, Visprint
LEISURE
100 Questions Filipino Kids Ask, Volume 2, by Alai Agadulin, Javier Asuncion, Victoria Bravo, Kata Garcia, Emylou Infante, Glenda Oris, May Tobias-Papa, and Cynthia Villafranca, Adarna House and Liwayway Marketing Corporation
NONFICTION PROSE, ENGLISH
Peace Warriors: On the Trail with Filipino Soldiers, by Criselda Yabes, Anvil Publishing
NONFICTION PROSE, FILIPINO
Almanak ng Isang Aktibista, by Rolando B. Tolentino, University of the Philippines Press
POETRY, FILIPINO
Distrungka, by Teo T. Antonio,University of Santo Tomas Publishing House
PROFESSIONS
Is Franchising For You?, by Armando Bartolome, Anvil Publishing
SCIENCE
Pinatubo: The Volcano In Our Backyard, by Robert Tantingco, Holy Angel University
SHORT FICTION, FILIPINO
100 Kislap, by Abdon M. Balde Jr., Anvil Publishing
SHORT FICTION, ILOCANO
Karapote: Antolohia Dagiti 13 A Nasuerte A Sarita, by Ariel S. Tabag, GUMIL Metro Manila
SOCIAL SCIENCES
Manobo Dreams in Arakan: People’s Struggle to Keep Their Homeland, by Karl M. Gaspar, Ateneo de Manila University Press
MANILA CRITICS CIRCLE SPECIAL PRIZE FOR A BOOK BY AN INDEPENDENT PUBLISHER
Si Amapola sa 65 na Kabanata, by Ricky Lee, Philippine Writers Studio Foundation
MANILA CRITICS CIRCLE CITATIONS
Joaquin Sy, for translation
Lungsod Iskwater: The Evolution of Informality as a Dominant Pattern in Philippine Cities, by Paulo Alcazaren, Luis Ferrer, and Benvenuto Icamina, Anvil Publishing
Tomas Pinpin and Tagalog Survival in Early Spanish Philippines, by Damon L. Woods, University of Santo Tomas Publishing House
11/18/12
1st Premio Asseng, Maikadua a Lawas ti Salip iti Kurtis
Kablaaw ken ni Jobert M. Pacnis ti Ballesteros, Cagayan a naputongan (manen) kas Kumukurtis iti Lawas iti maikadua a lawas ti 1st Premio Asseng, Salip iti Kurtis, babaen ti kurtisna nga:
Adda ‘toy tilapia
A nangalun-on ‘ti alinta
Permi kulipagpagna:
Napnek!
Napili ti kurtisna manipud kadagiti sikret a bilang ti kurtis a naisalip iti alas otso iti agsapa ti Nobiembre 12 agingga iti alas singko iti malem ti Nobiembre 16, 2012. Daytoy ti maikadua a gundaway a nabalangatan iti Kumukurtis iti Lawas ni Pacnis, awan mabalin, a, ta kas kuna ni Apo Reynaldo A. Duque, “Why punish the excellent?”.
Dagiti dadduma pay a finalist:
Immapon ni bunog
Iti nakanganga a kappo
Immisem a nagkaem
Nabsog (Alexander Rafanan Yago)
Araduek ‘ta bangkag
Natikagan, mabisibisan
Immuneg nga immuneg
Nalpas (Ferdinand C. Cortez)
Inkautkot’ ramay
Napula, nakeppet a ngiwngiw
Nagsubli adu a daras
Tunglab! (Jefferson M. Somera)
Tilapia ken dalag
Nagbinnatokanda ‘diay lubnak
Nagkinnulipagpagda.
Nalpas! (Rolando A. Seguro, Jr.)
Iti umuna a gundaway, inako ni Asseng a narigatan a nagpili kadagiti naisalip a kurtis ta nagbuya pay iti Rated R a pelikula sakbay a kinednganna dagiti kurtis.
Umawat ti Kumukurtis iti Lawas iti Php50.00 a load ken sertipiko ken no adda gasgasatna, adda nayonna inton gibus ti bulan ti salip (aglalaban dagiti mapili nga uppat a Kurtis iti Lawas para iti Kurtis iti Tawen) idinto a dagiti uppat a finalist, umawatda iti sag-20 a load (bassit pay laeng ta awan pay makukuarta ni Asseng).
Mangrugi ti maikatlo a lawas ti Salip iti Kurtis itoy alas otso ti Nobiembre 19 ken aggibus no alas singko iti malem ti Nobiembre 23. Dua a kurtis ti mabalin nga isalip ti tunggal kumukurtis.
Para iti ad-adu pay nga impormasion, siripen ti pakarsoniasseng.blogspot.com, wenno i-like ti facebook.com/assengest. (asseng met laeng)
11/10/12
PREMIO ASSENG
Kablaaw ken ni Jobert M. Pacnis ti Ballesteros, Cagayan a naputongan kas umuna a Kumukurtis iti Lawas para iti insalipna a kurtis iti 1st Premio Asseng, Salip iti Kurtis:
Immabut tarukoy
Idi nagsabuag ti dalluyon;
Rimmuar idi nagbettak
Atab.
Napili ti kurtisna manipud kadagiti sikret a bilang ti kurtis a naisalip iti alas otso iti agsapa ti Nobiembre 5 agingga iti alas singko iti malem ti Nobiembre 9, 2012.
Dagiti dadduma pay a finalist:
Igat nga agsuksok
Kadagiti giwang agbirok
Sumelsel a sumelsel
Simrek! (Ferdinand C. Cortez)
Dinilpadilpatam
Intugkelmot’ murdong ti dilam
Sumilsileng a kalbo
Naglua. (Chito Bordey)
Nailet a lalat
Ta maibaina ‘diay buneng
Induron a kellaat
Kaplak! (Ferdinand C. Cortez)
Igusudgusodko
Daytoy al-o kadayta alsong
Agingga a malubian
Saba. (Jobert M. Pacnis)
Umawat ti Kumukurtis iti Lawas iti Php50.00 a load ken sertipiko ken no adda gasgasatna, adda nayonna inton gibus ti bulan ti salip idinto a dagiti uppat a finalist, umawatda iti sag-20 a load (bassit pay laeng ta awan pay makukuarta ni Asseng).
Mangrugi ti maikadua a lawas ti Salip iti Kurtis itoy alas otso ti Nobiembre 12 ken aggibus no alas singko iti malem ti Nobiembre 16. Dua a kurtis ti mabalin nga isalip ti tunggal kumukurtis.
Para iti ad-adu pay nga impormasion, siripen ti pakarsoniasseng.blogspot.com, wenno i-like ti facebook.com/assengest.
Impaskil ni Asseng idi 10:28 AM No comments: Links to this post
Maipanggep iti: ilocano poetry, ilocano poetry form, kurtis, kurtis poetry form, premio asseng
11/6/12
Maipanggep iti Panagusar iti Imahe iti Daniw
MASANSAN nga ibalakadko kadagiti agdadamo a mannaniw ti panagusar iti imahe kadagiti daniwda. Tapno masurayan daytoy a balakad, kayatko nga ibinglay no kasano nga inrugrugi ni Ezra Pound iti Imagism movement. Ipatarusko iti Ilokano daytoy kinaw-idko a paset iti pakasaritaan ti biagna:
“Naamirisna a tapno mabaliwan ti estruktura ti lengguahem, masapul a mabaliwan ti wagas ti panagpanunot ken panangkitam iti lubong. Bayat ti panagnaedna iti Church Walk idi1912, rinugian da Pound, Aldington, ken Doolittle dagiti kapanunotan maipanggep iti lengguahe a nagbalin idi agangay nga Imagism movement. Ti gagemna ket kinalawag: pananglaban kontra iti abstraksion, romantisismo, retorika, pannakabaligtad ti urnos ti balikas, ken sobra a pannakausar ti pangiladawan a balikas. Idi agangay, inako ni Pound nga iti panagsasaringit wenno nasapa a kalgaw ti 1912, nagtutunosda iti tallo a pammati (principle):
1. Direkta a panangtratar iti “banag” subjective man wenno objective.
2. Saan nga agusar iti balikas a saan a makatulong iti panagipresentar.
3. Mainaig iti ritmo wenno aweng: ti agpartuat iti urnos ti nainsamiwengan a grupo dagiti balikas, saan ketdi nga iti urnos ti metronome wenno addaan rukodna.
Maliklikan dagiti sobra a balikas, partikular dagiti pangiladawan a balikas, ken dagiti ekspresion kas iti "nasisipnget a daga ti kappia,” a para kenkuana (ni Pound), palidemenna ti imahe babaen ti panamagnayon iti abstact ken kongkreto. Insuratna a ti natural a banag ket kankanayon nga isu ti “umisu a simbolo.” Masapul a dagiti mannaniw “maaliaw iti abstraksion,” ken masapul a dina istoriaen manen iti mediocre wenno kuankuansit (sinsinan/sinasadut) a panagberberso no ania ti naistorian a nasayaat babaen ti prosa.
Ilawlawagko laeng bassit dagiti tallo a principle.
Iti umuna, kayatna a sawen a trataren a direkta no ania dayta a banag a saanen a palpalikawan kadagiti pangiladawan a balikas a no dadduma, ad-adda pay a makatikaw ta umadayo iti iladladawan a banag.
Iti maikadua, ikkaten dagiti sagursor a balikas a saan met a makatulong iti panangiladawan iti maysa a banag.
Iti maikatlo, saanen nga agmetmetro nangruna no marigatan tapno saan nga agparang a napilpilit laeng ti linia. Kagurak man dagiti mangputol iti “dagiti” kas “dag’ti” kada “samiweng” kas “sam’weng” ken dadduma pay a mapilpilit a panagputol tapno laeng sumakto iti bilang wenno rukod ti linia.#
Impaskil ni Asseng idi 2:36 PM No comments: Links to this post
Maipanggep iti: daniw ilokano, Panagsurat iti Daniw
11/5/12
4th Pasnaan Ilokano Writers Workshop
Ipakaammo dagiti mangimaton iti Pasnaan, ti workshop iti panagsurat para kadagiti agdadamo a mannurat nga Ilokano, a maawaten dagiti manuskrito para iti 4th Pasnaan Ilokano Writers Workshop a manamnama a maangay iti nasapa a paset ti 2013.
Sangapulo a fellows ti mapili ken maikkan iti gundaway a ma-workshop dagiti sinuratda: 2 iti sarita, 3 iti daniw, 1 iti sarita a para ubbing, 1 iti daniw a para ubbing, 1 iti sarilaysay (creative non-fiction), 1 iti bukanegan, ken 1 iti pangorona a daniw.
Maibilang nga agdadamo ti autor no saan pay a nakaipablaak iti Bannawag iti nasursurok ngem tallo a sinurat iti benneg a sumalianna.
Dagiti pagalagadan:
1. Nasken nga orihinal, di naipatarus manipud iti sabali a lengguahe, ken saan pay a naipablaak ti idatag a manuskrito.
2. Nawaya ti autor a mangpili iti tema.
3. Maimakinilia wenno mai-computer dagiti manuskrito para iti sarita ken sarilaysay a maidatag iti doble espasio a letter sized a coupon bond iti ania man kadagitoy a font: 12 points Roman Times Antiqua, wenno 12 point Book Antiqua. Single spaced laeng ti pannakaimakinilia dagiti maidatag a daniw, daniw a para ubbing, bukanegan, ken pangorona a daniw.
4. Sagdudua a gapuanan ti nasken nga idatag ti autor iti benneg ti sarita, sarilaysay, sarita a para ubbing, bukanegan, ken pangorona a daniw. Maysa laeng ketdi ti ma-workshop. Iti met benneg ti daniw, nasken a mangidatag ti autor iti uppat a gapuananna. Dua met kadagitoy ti ma-workshop.
5. Kaatiddog ti maidatag a gapuanan: Iti benneg ti sarita, 10-20 panid. Iti sarilaysay, masapul a personal essay ti maidatag nga agatiddog iti 6-10 a panid. Ti bukanegan, 6-10 panid. Iti sarita a para ubbing, 2-4 a panid. Iti daniw a para ubbing, agatiddog iti tallo nga estansa a tunggal estansa, addaan iti uppat a linia; ken addaan iti rukod ken rima dagiti linia. Saan a makedngan ti kaatiddog ti daniw ken daniw a pangorona.
6. Ti laeng parbo a nagan ti autor ti agparang iti manuskrito.
7. Ipatulod ti manuskrito iti daytoy nga email address: pasnaan.secretariat@gmail.com iti di naladladaw ngem Enero 31, 2013. Dua a file ti maipatulod: ti manuskrito ken ti dokumento a naglaon iti paulo ti manuskrito, parbo ken pudno a nagan ti autor, kompleto nga adres ti pagtaengan, pagtrabahuan wenno pagbasbasaan, agraman numero ti telepono wenno selpon, ken ababa a pakasaritaan ti autor.
Mapakaammuan dagiti autor dagiti mapili a gapuanan babaen iti e-mail ken/wenno awag iti telepono. (Pasnaan Secretariat)
Impaskil ni Asseng idi 5:10 PM No comments: Links to this post
Maipanggep iti: Ilocano Writers Workshop, Pasnaan, Pasnaan 2013, Pasnaan 4
Subscribe to: Posts (Atom)
unk szl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn crh_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn crh_Latn ilo_Latn unk ilo_Latn ilo_Latn ilo_Latn ilo_Latn ilo_Latn ceb_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn war_Latn ilo_Latn ilo_Latn fij_Latn ilo_Latn knc_Latn pag_Latn dyu_Latn plt_Latn ilo_Latn ilo_Latn grn_Latn ilo_Latn ilo_Latn ilo_Latn ilo_Latn eng_Latn ilo_Latn unk eng_Latn eng_Latn eng_Latn grn_Latn eng_Latn hat_Latn eng_Latn eng_Latn eng_Latn eng_Latn eng_Latn eng_Latn eng_Latn tgl_Latn eng_Latn eng_Latn srd_Latn eng_Latn grn_Latn eng_Latn srd_Latn ilo_Latn ita_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn tgl_Latn hat_Latn eng_Latn fur_Latn eng_Latn knc_Latn eng_Latn eng_Latn eng_Latn eng_Latn ilo_Latn knc_Latn eng_Latn eng_Latn tgl_Latn eng_Latn nob_Latn eng_Latn eng_Latn unk ilo_Latn ilo_Latn ilo_Latn ilo_Latn min_Latn ilo_Latn ilo_Latn ilo_Latn pag_Latn ilo_Latn ilo_Latn knc_Latn ilo_Latn war_Latn ilo_Latn srd_Latn pag_Latn ilo_Latn ilo_Latn isl_Latn ilo_Latn ceb_Latn ceb_Latn ilo_Latn ilo_Latn ilo_Latn ilo_Latn ilo_Latn unk ita_Latn ilo_Latn ilo_Latn ilo_Latn ilo_Latn taq_Latn ilo_Latn ilo_Latn ilo_Latn ilo_Latn afr_Latn srd_Latn kbp_Latn ilo_Latn tsn_Latn eng_Latn ilo_Latn kon_Latn ilo_Latn srd_Latn fij_Latn ilo_Latn ilo_Latn bug_Latn ilo_Latn ilo_Latn ilo_Latn eng_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn unk eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn